Heli Astala

Heli Hellevi Astala, o.s. Lehtisalo (3. marraskuuta 1937 Salo – 7. toukokuuta 2018 Turku) oli suomalainen poliitikko, joka toimi kansanedustajana Suomen kansan demokraattisen liiton (1979–1990) ja Vasemmistoliiton (1990–1995) eduskuntaryhmissä. Astala oli Suomen naisten demokraattisen liiton pääsihteeri vuosina 1977–1980.

Astala kirjoitti ylioppilaaksi Turun tyttölyseosta 1956 ja valmistui humanististen tieteiden kandidaatiksi 1961. Hän meni vuonna 1961 naimisiin diplomikielenkääntäjä Alpo Astalan kanssa.Suomen kansanedustajat 1907–2000 (www.eduskunta.fi) linkki

Astala vaikutti Turun kaupunginvaltuustossa vuosina 1969–1992, jonka jälkeen hän ei pyrkinyt jatkoon.Mitä kuuluu Heli Astala? (Turun Sanomat 21.5.2000) linkki  Vuodet 1980–1987 Astala toimi SKDL:n Varsinais-Suomen piirin puheenjohtajana. Astala oli presidentin valitsijamies vuosina 1978, 1982 ja 1988.

Astala asui Turussa vakituisesti vuodesta 1951 lähtien. Hän kirjoitti eduskuntauransa jälkeen muun muassa runoja ja piti puheita kirkkoon kuulumattomien hautajaisissa kuten äitinsä Alli Lehtisalokin. Heli Astala oli Turun vapaa-ajattelijoiden jäsen ja sai vuonna 2008 Vapaa-ajattelijain liiton kultaisen ansiomerkin. 

 Lähteet 

 Aiheesta muualla 



Luokka:SKDL:ssä vaikuttaneet henkilöt
Luokka:Kansanedustajat
Luokka:Vasemmistoliiton poliitikot
Luokka:Turun kaupunginvaltuutetut
Luokka:Varsinais-Suomen vaalipiiri
Luokka:Vuonna 1937 syntyneet
Luokka:Vuonna 2018 kuolleet